CELEX: 22004D0180
Language: sl
Date: 2004-12-16 00:00:00
Title: Sklep Skupnega odbora EGP št. 180/2004 z dne 16. decembra 2004 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

26.5.2005   
            
            
               SL
            
            
               Uradni list Evropske unije
            
            
               L 133/42
            
         
      SKLEP SKUPNEGA ODBORA EGP
   
   št. 180/2004
   z dne 16. decembra 2004
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 90/2004 z dne 8. junija 2004 (1)
               
            
         
               (2)
            
            
               Primerno je spodbujati ustrezno sodelovanje pogodbenic Sporazuma v zadevah, zajetih v dejavnostih skupnega podjetja Galileo, kakor je določeno z Uredbo Sveta (ES) št. 876/2002 z dne 21. maja 2002 (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek sodelovanja —
            
         SKLENIL:
   Člen 1
   Za odstavek 7 člena 1 (Raziskave in tehnični razvoj) Protokola 31 k Sporazumu se vstavi naslednji odstavek:
   
      
                  „8.
               
               
                  Pogodbenice spodbujajo ustrezno sodelovanje med pristojnimi organizacijami, institucijami in drugimi organi na svojih ozemljih, kjer bi to prispevalo h krepitvi in širjenju sodelovanja v zadevah, zajetih v dejavnostih skupnega podjetja Galileo (3)
                  
               
            
   Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (4).
   Člen 3
   Ta sklep se objavi v sklopu EGP in v Dopolnilu EGP Uradnega lista Evropske unije.
   
   
      V Bruslju, 16. decembra 2004
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 349, 25.11.2004, str. 52.
   
      (2)  UL L 138, 28.5.2002, str. 1.
   
      (3)  32002 R 0876: Uredba Sveta (ES) št. 876/2002 z dne 21. maja 2002 o ustanovitvi skupnega podjetja Galileo“
   
      (4)  Navedena ni nobena ustavna zahteva.